, 

**REPUBLIKA HRVATSKA**

**ŠIBENSKO-KNINSKA ŽUPANIJA**

**OPĆINA RUŽIĆ**

**NAČELNIK**

**KLASA: 363-01/17-01/25**

**URBROJ: 2182-08-01-19-3**

**Gradac, 19. travnja 2018.**

Na temelju članka 74. Zakona o komunalnom gospodarstvu («Narodne novine» 68/18 i 110/18) i članka 48. Statuta Općine Ružić («Službeni vjesnik Šibensko-kninske županije» br. 8/09, 4/13 i 2/18), dana 19. travnja 2019. godine, Načelnik donosi

IZVJEŠĆE

o izvršenju Programa održavanja komunalne infrastrukture

Općine Ružić za 2018. godinu

I

Utvrđuje se da je u tijeku 2018. godine izvršen Program održavanja komunalne infrastrukture na području Općine Ružić u 2018. godini („Službeni vjesnik Šibensko-kninske županije“ br. 1/18 i 13/18) kako slijedi:

1. Za komunalnu djelatnost održavanja čistoće, odnosno odvoz kontejnera po računima Gradske čistoće Drniš, planirano je 15.000,00 kuna, utrošeno je 14.811,16 kuna.
2. Za komunalnu djelatnost održavanja objekata i uređaja javne rasvjete i utrošak električne energije planirano je 429.750,00 kuna, utrošeno je 433.014,06 :

* za materijal javne rasvjete utrošeno je 32.824,87 kuna,

(materijal nabavljen kod , „Inel“ Split, „Elektrolux“ – TS Šibenik).

* za redovito održavanje javne rasvjete utrošeno je 24.215,00 kuna,

(„Gradska čistoća“ Drniš)

* za potrošak električne energije utrošeno je 375.974,19 kuna

1. Za komunalnu djelatnost održavanja nerazvrstanih cesta na području općine, planirano je 120.000,00 kuna, utrošeno je 76.019,75 kuna, a angažirani su „MK ISKOP“ Kadina Glavica, „Drniški transporti“ Drniš, „ Festa“ obrt za usluge i zemljane radove Čavoglave..
2. Za komunalni materijal planirano je 80.000,00 kuna, utrošeno je 65.480,87 kuna, za beton, jalovinu, armaturne mreže i drugi građevinski materijal

(materijal je nabavljen kod „Mikrosiverita“Drniš, „5. kolovoza“ Drniš, Transport Lubina i Obruč d.o.o. Split.)

1. Za komunalnu djelatnost održavanja poljskih, šumskih putova, javnih površina na području općine, planirano 45.656,00 kuna, utrošeno je 36.350,00 kuna, a angažirana je tvrtka „Festa“ i „Đole Kop“, Ramljene.
2. Za komunalnu djelatnost sanacije nelegalnih odlagališta na području općine, planirano je 20.000,00 kuna, utrošeno je 0,00 kuna. Odlagalište uz cestu u Gradcu je sanirala firma koja je i izvršila usluge održavanja ceste te je trošak prikazan na poziciji tekućeg održavanja cesta.
3. Za nabavku spremnika za komunalni otpad planirano je 252,927,00 kuna i to sredstava Fonda za zaštitu okoliša i energetsku učinkovitost i sredstava Općine. Ugovor je potpisan ali u izvještajnom razdoblju nije došlo do realizacije i sredstva nisu utrošena.
4. Sredstva za izvršenje ovog Programa:

prihodi za posebne namjene u iznosu 246.408,27 kuna,

višak prihoda u iznosu 36.350,00 kuna,

ostala proračunska sredstva (opći prihodi i primici)u iznosu 342.917,57 kuna.

II

Ukupno planiran Program održavanja komunalne infrastrukture u 2018. godini je 963.333,00 kuna, a izvršen u iznosu 625.675,84 kuna ili 64,94 %.

III

Ovo Izvješće podnosi se Općinskom vijeću na usvajanje.

NAČELNIK

\_\_\_\_\_\_\_\_\_\_\_\_\_\_\_\_\_\_\_\_\_

Ante Pijuk, mag.ing.aedif.